โรงแรมดังแจงดราม่า สาวซื้อของสดมาให้ลวก ยันแจ้งค่าปรุงแล้วจานละ 100
โรงแรมดังขนอมแจงแล้ว หลังสาวซื้อของสดมาให้ลวก เช็กบิล 4200 บาท ยันพนักงานแจ้งค่าบริการปรุงอาหารจานละ 100 บาท ต้องใช้เครื่องครัว พนักงาน ในการทำอาหารจากกรณีสาวรายหนึ่งได้ไปพักผ่อนที่โรงแรมชื่อดังแห่งหนึ่งใน อ.ขนอม จ.นครศรีธรรมราช และได้ซื้อของสดมาให้ทางโรงแรมลวก โดยตอนเช็กบิลมีค่าบริการทำและค่าอาหาร รวมแล้ว 4200 บาท ซึ่งภายหลังเกิดเป็นประเด็นถกเถียงกันในสังคมโซเชียล ตามที่ได้รายงานไปแล้วนั้นล่าสุด วันที่ 21 ม.ค.63 ผู้สื่อข่าวรายงานว่า ทางโรงแรมได้โพสต์ชี้แจงถึงกรณีดังกล่าว โดยอ้างว่า เมื่อวันที่ 17 ม.ค.ที่ผ่านมา ได้มีกลุ่มลูกค้าดังกล่าวได้มาใช้บริการโดยเปิดห้องพักจำนวน 5 ห้อง ซึ่งแจ้งว่ามีผู้เข้าพักประมาณ 10 ท่านกระทั่งเวลาประมาณ 19.00 น. ลูกค้าได้มาที่ร้านอาหารริมทะเล โดยมารับประทานอาหารซึ่งให้ทางร้านอาหารจัดเตรียมโต๊ะประมาณ 20 กว่าท่านโดยประมาณ ซึ่งลูกค้าได้นำวัตถุดิบมาจากข้างนอกเพื่อจะให้ทางร้านอาหารปรุงสุกให้ และทางพนักงานได้แจ้งให้ทราบว่ามีค่าบริการปรุงอาหารคิดจานละ 100 บาทโดยมีอาหารสด ได้แก่ ปลา กั้งกระดาน ปู ลูกชิ้น ผัก เป็นต้น และนำเครื่องดื่มแอลกอฮอล์ และน้ำเปล่ามาด้วยตนเอง โดยปกติโรงแรมจะไม่อนุญาตให้นำอาหารจากข้างนอกเข้ามาปรุงในพื้นที่ของโรงแรมแต่ในเมื่อลูกค้าได้นำวัตถุดิบมาแล้ว ทางโรงแรมก็ให้เกียรติลูกค้าโดยบริการปรุงอาหาร ซึ่งอุปกรณ์ทุกอย่างไม่ว่าจะเป็น จาน ช้อน แก้วน้ำ เป็นอุปกรณ์ของทางโรงแรมทั้งหมด ซึ่งค่าใช้จ่ายในการบริการ ทางโรงแรมต้องมีค่าใช้จ่ายให้กับพนักงานไม่ว่าจะเป็นพนักงานในครัว พนักงานล้างจาน พนักงานบริการ ซึ่งค่าใช้จ่ายที่ได้โพสต์จากเฟซบุ๊ก มิได้เป็นค่าใช้จ่ายของค่าบริการปรุงอาหารทั้งหมดมีการสั่งอาหารจากทางโรงแรมคือ ข้าวผัดรวมมิตรทะเลจานใหญ่ จำนวน 2 จาน โดยทางโรงแรมได้ปล่อยให้ลูกค้ากลุ่มดังกล่าวนั่งดื่มและรับประทานอาหารจนทางร้านปิด และนั่งดื่มกันต่อ ซึ่งทางฝ่าย รปภ. ได้แจ้งลูกค้าบางส่วนขึ้นไปพักผ่อนในเวลาโดยประมาณ 03.00 น. ของรุ่งเช้าวันถัดไป และกลุ่มลูกค้าบางส่วนก็ยังนั่งดื่มและรับประทานกันต่อ ปกติโซนร้านอาหารจะปิดให้บริการเวลา 22.00 น. แต่เพื่อเป็นการให้บริการลูกค้า โดยได้ปล่อยให้ลูกค้านั่งดื่มและรับประทานตามอัธยาศัย.(โพสต์ต้นฉบับ)
โรงแรมดังขนอมแจงแล้ว หลังสาวซื้อของสดมาให้ลวก เช็กบิล 4200 บาท ยันพนักงานแจ้งค่าบริการปรุงอาหารจานละ 100 บาท ต้องใช้เครื่องครัว พนักงาน ในการทำอาหาร 
อาหารแพง,ค่าลวก,โรงแรม,บิลอาหาร,ราคาอาหาร,ขนอม,ข่าวโซเชียล,ข่าวทั่วไป